CELEX: 32005R1322
Language: sl
Date: 2005-08-11 00:00:00
Title: Uredba Komisije (ES) št. 1322/2005 z dne 11. avgusta 2005 o določitvi odkupne cene nepredelanih rozin in nepredelanih suhih fig za agencije za skladiščenje za tržno leto 2005/2006

12.8.2005   
            
            
               SL
            
            
               Uradni list Evropske unije
            
            
               L 210/22
            
         
      UREDBA KOMISIJE (ES) št. 1322/2005
   z dne 11. avgusta 2005
   o določitvi odkupne cene nepredelanih rozin in nepredelanih suhih fig za agencije za skladiščenje za tržno leto 2005/2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 9(8) Uredbe,
   ob upoštevanju naslednjega:
   
               (1)
            
            
               Merila za določitev cene, po kateri agencije za skladiščenje kupujejo nepredelane rozine in nepredelane suhe fige, so določena v členu 9(2) Uredbe (ES) št. 2201/96, pogoji nakupa in upravljanja z izdelki za agencije za skladiščenje pa so določeni v Uredbi Komisije (ES) št. 1622/1999 z dne 23. julija 1999 o določitvi podrobnih pravil za uporabo Uredbe Sveta (ES) št. 2201/96 glede programa za skladiščenje nepredelanih rozin in nepredelanih suhih fig (2).
            
         
               (2)
            
            
               Zato je treba določiti odkupne cene za tržno leto 2005/2006: za rozine na osnovi spreminjanja cen na svetovnem trgu in za suhe fige na osnovi najnižje cene, določene z Uredbo Komisije (ES) št. 1583/2004, z dne 9. septembra 2004 ki za tržno leto 2004/2005 določa najnižjo odkupno ceno za proizvajalce za nepredelane suhe fige in višino proizvodne pomoči za suhe fige (3).
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz sadja in zelenjave –
            
         SPREJELA NASLEDNJO UREDBO:
   Člen 1
   Za tržno leto 2005/2006 je odkupna cena iz člena 9(2) Uredbe (ES) št. 2201/96:
   
               (a)
            
            
               399,16 EUR na tono neto teže za nepredelane rozine;
            
         
               (b)
            
            
               542,70 EUR na tono neto teže za nepredelane suhe fige.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. avgusta 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Uredbo Komisije (ES) št. 386/2004 (UL L 64, 2.3.2004, str. 25).
   
      (2)  UL L 192, 24.7.1999, str. 33. Uredba, kakor je bila spremenjena z Uredbo (ES) 1051/2005 (UL L 173, 6.7.2005, str. 5).
   
      (3)  UL L 289, 10.9.2004, str. 58.